text: Første spadestik taget til Legos nye hovedkvarter i Billund
  03 februar 2017 kl. 10.27
  Fredag formiddag blev det første spadestik taget til Legos nye hovedsæde i Billund på 52.000 kvadratmeter. 
  Legos adm. direktør Bali Padda samt Claus Flyger Pejstrup, der er med i topledelsen og har ansvaret for bygningerne  i Billund, tog sammen med borgmester i Billund Kommune, Ib Kristensen (V) det første spadestik.
  52.000 kvadratmeter. Så stort bliver det nye Lego-bygningskompleks, som bliver et samlingspunkt i hovedkvarteret i Billund. Detr nye hovedsæde er tegnet af C.F. Møller.
  Udover kontorbygninger vil der også blive etableret en offentlig park på det omkringliggende areal.
  